stanford-oval/wikipedia huggingface dataset:
พงศ์พัฒน์ ฉายาพันธุ์
ผลงานที่สำคัญ > คดีจับกุมโรงงานผลิตยาบ้ารายใหญ่ 7 แห่ง

ในช่วงปี 2530-2531 สามารถจับกุมนักเคมีชาวไต้หวัน ร่วมกับกลุ่มนายทุน ผลิตยาบ้า และยึดหัวเชื้อสำหรับผลิตยาบ้า ถือเป็นการ ทลายโรงงานผลิตยาบ้าได้มากที่สุดจนถึงปัจจุบัน จับกุมขบวนการของหนีภาษีศุลกากร มูลค่าหลายสิบล้านบาท โดย ร.ต.อ.พงศ์พัฒน์ (ยศขณะนั้น) ได้ดำเนินคดีกับผู้ที่เกี่ยวข้องทั้งหมด รวมทั้งเจ้าหน้าที่ของรัฐ โดยได้ดำเนินคดีกับนายตำรวจยศพันตำรวจเอก ซึ่งเป็นระดับหัวหน้าตำรวจจังหวัด ระดับสารวัตรใหญ่ และเจ้าหน้าที่ศุลกากรที่เกี่ยวข้องทั้งหมด ในข้อหาปฏิบัติหน้าที่มิชอบและละเว้นการปฏิบัติหน้าที่
ผลงานที่สำคัญ > คดีข่มขู่ผู้บริหารบริษัท เทสโก้ โลตัส สำนักงานใหญ่ในประเทศอังกฤษ

จับกุมนายอเล็กซานเดอร์จอห์น วินสโตน หรือ อเล็กซ์ อายุ 36 ปี สัญชาติอังกฤษ ซึ่งส่งอีเมล์ข้อความข่มขู่ผู้บริหารบริษัทเทสโก้ โลตัส ประเทศ อังกฤษ เรียกเงินจำนวน 2 ล้านปอนด์ หรือประมาณ 140 ล้านบาท โดยข่มขู่ว่าหากไม่ทำตามจะผสมสารพิษปนเปื้อนในอาหารที่วางจำหน่ายในห้างโลตัส สาขาใดสาขาหนึ่ง ทางเจ้าหน้าที่หน่วยสกอตแลนด์ยาร์ด ประเทศสหราชอาณาจักร จึงได้ประสานให้ช่วยสืบสวน และได้สืบสวนจับกุมตัวนายอเล็กซานเดอร์ จอห์น วินสโตน หรือ อเล็กซ์ ผู้ต้องหาได้
ผลงานที่สำคัญ > คดีปล้นทรัพย์ร้านทองนวนคร

จับกุมนายยุทธนา นึกหมาย และนายสุชาติ หรือ "อัศวิน" สิทธิทองหลวง ผู้ต้องหาที่ได้ปล้นทรัพย์ ทองคำไปกว่า 500 บาท โดยก่อนหน้านี้ทางเจ้าหน้าที่ตำรวจท้องที่ได้จับกุม นายชุบ ชุมแสง, นายเชษฐ์ ชุมแสง และนายบุญถึง ทองแถม ผู้ต้อง หาจำนวน 3 คน ผิดตัว โดยพ.ต.อ.พงศ์พัฒน์ ผกก.1 ป. (ยศและตำแหน่งขณะนั้น) ได้สืบสวนรื้อฟื้นคดีขึ้นมาใหม่ จนกระทั่งสามารถจับผู้ต้อง หาตัวจริงได้ และศาลได้มีคำพิพากษา เมื่อวันที่ 28 ก.พ. 2545 ตัดสินจำคุกนายยุทธนา และนายสุชาติ ผู้ต้องหาตัวจริงคนละ 31 ปี และได้ปล่อยผู้ต้องหาที่ตกเป็นแพะในคดีดังกล่าว 2 คน สู่อิสรภาพ
ผลงานที่สำคัญ > คดีฆาตกรต่อเนื่องหญิง

นางณัฐกานต์ อนะมาน วางแผนจดทะเบียนสมรสกับ พล.อ.ต.กิตติพัฒน์ เมือง โคตร (เมื่อปีพ.ศ. 2543) และนายอรุณ ครัวกลาง (เมื่อปีพ.ศ. 2545) ทำประกันชีวิตวงเงินประมาณ 40 ล้านบาท วางยาพิษและจัดฉากอำพรางคดีเป็นอุบัติเหตุ การดำเนินการสืบสวนใช้หลักการวิเคราะห์พฤติกรรมซึ่งเป็นวิชาการสืบสวนสมัยใหม่ จนสามารถดำเนินคดีกับนางณัฐกานต์ได้ ต่อมาศาลพิพากษาลงโทษจำคุก 25 ปี
ผู้ต้องหาในคดีความ

พลตำรวจเอก สมยศ พุ่มพันธุ์ม่วง ผู้บัญชาการตำรวจแห่งชาติ (ผบ.ตร.) ออกคำสั่งสำนักงานตำรวจแห่งชาติที่ 631/2557 ลงวันที่ 21 พฤศจิกายน 2557 ให้โยกย้ายข้าราชตำรวจให้ปฏิบัติราชการที่สำนักงานตำรวจแห่งชาติ วันที่ 22 พฤศจิกายน พลตำรวจโท ศรีวราห์ รังสิพราหมณกุล ผบช.น. ขออนุมัติศาลอาญาออกหมายจับพลตำรวจโท พงศ์พัฒน์ ฉายาพันธุ์ ผบช.ก. และผู้อื่นได้แก่ พลตำรวจตรี โกวิทย์ วงศ์รุ่งโรจน์ รอง ผบช.ก., พลตำรวจตรี บุญสืบ ไพรเถื่อน ผบก.รน., พันตำรวจเอก โกวิทย์ ม่วงนวล ผกก.ตม.สมุทรสาคร, ตำรวจชั้นประทวน 1 นาย และพลเรือนอีก 4 รายในความผิดฐานความผิดต่อองค์พระมหากษัตริย์ไทย และเป็นเจ้าพนักงานเรียกรับสินบนหรือประโยชน์อื่นใด ตามประมวลกฎหมายอาญามาตรา 112 และ 149 ผบ.ตร.แต่งตั้งพลตำรวจโท ประวุฒิ ถาวรศิริ เป็นรักษาการผู้บัญชาการกองบัญชาการตำรวจสอบสวนกลางในวันที่ 14 พฤศจิกายน 2557[ต้องการอ้างอิง]
วันที่ 23 พฤศจิกายน ผบ.ตร.มีคำสั่งสำนักงานตำรวจแห่งชาติที่ 632/2557 ให้ข้าราชการตำรวจออกจากราชการไว้ก่อน ต่อมา พลตำรวจโทประวุฒิซึ่งเข้ามารักษาการแทน ผบช.ก. ได้ออกคำสั่ง บช.ก.ให้พันตำรวจเอกอัคราเดช พิมลศรี รอง ผบก.ป. รักษาราชการแทน ผบก.ป., พันตำรวจเอก จิรภพ ภูริเดช ผู้กำกับการ 5 กองบังคับการตำรวจท่องเที่ยว (ผกก.5 บก.ทท.) รักษาราชการแทน ผกก.1 บก.ป. และพันตำรวจเอก ภูมินทร์ พุ่มพันธุ์ม่วง ผู้กำกับการ 8 กองบังคับการตำรวจน้ำ (ผกก.8 บก.รน.) รักษาราชการแทน ผกก.5 บก.ป. วันที่ 24 พฤศจิกายน ตำรวจนำผู้ต้องหาฝากขังตามหมายจับ ลงวันที่ 22 พฤศจิกายน 2557
คดีร่วมกันเรียกรับส่วยบ่อนพนันออนไลน์อาบูบาก้า > วันที่ 14 ธันวาคม 2557

ตำรวจขอศาลอาญาอออกหมายจับ พ.ต.ท.ทรงรักษ์ ขุนทรี หมายจับดังกล่าวเป็นหมายจับศาลอาญา เลขที่ 2263/2557 และ 2264/2557 ลงวันที่ 14 ธันวาคม 2557 ให้จับกุม พ.ต.ท.ทรงรักษ์ ขุนทรี รอง ผกก.6 และนายทรงพล ทองสิน
คดีร่วมกันเรียกรับส่วยบ่อนพนันออนไลน์อาบูบาก้า > วันที่ 20 ธันวาคม 2557

ตำรวจออกหมายจับ นายวิฑูรย์ ตระการพฤกษ์ และศาลอนุมัติหมายจับ นายเริงศักดิ์ ศักดิ์ณรงค์เดช และนางสวงค์ มุ่งเที่ยง ตามหมายจับเลขที่ 2308/2557 และ 2309/2557
คดีร่วมกันเรียกรับส่วยบ่อนพนันออนไลน์อาบูบาก้า > วันที่ 24 ธันวาคม 2557

ตำรวจออกหมายจับ พ.ต.อ.อธิป แท่นนิล ผกก.ปพ.บก.ป. ปฏิบัติหน้าที่ ศปก.ตร. ตามหมายจับศาลอาญาที่ 2345/2557 พ.ต.อ.วัชรพล ทองล้วน ผกก.5 บก.ป. ตามหมายจับศาลอาญาที่ 2342/2557 พ.ต.อ.สุพัฒน์ ลิ้มอิ่ม ผกก.2 บก.ปอท. ตามหมายจับศาลอาญาที่ 2346/2557 พ.ต.ท.ณภัค หรือพิพัฒน์ เฉวงราษฎร์ สว.กลุ่มงานสนับสนุนทางเทคโนโลยี บก.ปอท. ตามหมายจับศาลอาญาที่ 2349/2557 พ.ต.ท.วัฒนา ผลงานดี สว.กก.2 บก.ป. ตามหมายจับศาลอาญาที่ 2347/2557 พ.ต.ต.จักรพันธุ์ ลีลานันทวงศ์ สว.กก.1 บก.ป. ตามหมายจับศาลอาญาที่ 2343/2557 พ.ต.ต.อภิสิทธิ์ เมฆประยูร สว.กก.ปพ.บก.ป. ตามหมายจับศาลอาญาที่ 2350/2557 ร.ต.อ.นิธิพัฒน์ กังรวมบุตร รอง สว.กก.ปพ.บก.ป. หลานชาย พล.ต.ท.พงศ์พัฒน์ ตามหมายจับศาลอาญาที่ 2344/2557 ร.ต.อ.ศักดิ์รินทร์ เกสรเทียน รอง สว.กก.4 บก.ปคม. ตามหมายจับศาลอาญาที่ 2348/2557ในข้อหา คดีร่วมกันเรียกรับส่วยบ่อนพนันออนไลน์อาบูบาก้า
เครื่องราชอิสริยาภรณ์

พงศ์พัฒน์ ฉายาพันธุ์ เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่าง ๆ ดังนี้
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

กองปราบปราม เก็บถาวร 2011-04-14 ที่ เวย์แบ็กแมชชีน
จรัญประกันภัย

| --- | --- |

ประเภท: บริษัทมหาชน
การซื้อขาย: SET:CHARAN
อุตสาหกรรม: ธุรกิจการเงิน ประกันภัยและประกันชีวิต
ก่อตั้ง: 10 พฤศจิกายน พ.ศ. 2492 (75 ปี)
สำนักงานใหญ่: 408/1 ถนนรัชดาภิเษก แขวงสามเสนนอก เขตห้วยขวาง กรุงเทพมหานคร
บุคลากรหลัก: โสภน กล้วยไม้ ณ อยุธยา (ประธานกรรมการ) สุกิจ จรัญวาศน์ (กรรมการผู้จัดการ)
รายได้:  326.70 ล้านบาท (2562)
สินทรัพย์:  900.35 ล้านบาท (2562)
ส่วนของผู้ถือหุ้น:  528.56 ล้านบาท (2562)
เว็บไซต์: www.charaninsurance.co.th
บริษัท จรัญประกันภัย จำกัด (มหาชน) (อังกฤษ: CHARAN INSURANCE PUBLIC COMPANY LIMITED; ชื่อย่อ: CHARAN) เดิมชื่อ “บริษัท ซุ่นเฮงหลีประกันภัย จำกัด” ก่อตั้งขึ้น เมื่อวันที่ 10 พฤศจิกายน 2492 เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์
เหตุการณ์สำคัญ

การเปลี่ยนแปลงและพัฒนาการที่สำคัญของ บริษัท จรัญประกันภัย จำกัด (มหาชน) ได้แก่
พ.ศ. 2518 บริษัทได้ทำการจดทะเบียนเปลี่ยนชื่อเป็น “บริษัท จรัญประกันภัย จำกัด”
พ.ศ. 2523 บริษัทได้เพิ่มทุนจดทะเบียนจากเดิม 2 ล้านบาท เป็น 5 ล้านบาท
พ.ศ. 2526 บริษัทได้เพิ่มทุนจดทะเบียนจากเดิม 5 ล้านบาท เป็น 10 ล้านบาท
พ.ศ. 2534 บริษัทได้เพิ่มทุนจดทะเบียนเป็น 30 ล้านบาท
พ.ศ. 2535 บริษัทได้เข้าจดทะเบียนในตลาดหลักทรัพย์แห่งประเทศไทย ด้วยทุนจดทะเบียน 60 ล้านบาท ซึ่งประกอบด้วยหุ้นสามัญ 6 ล้านหุ้น มูลค่าที่ตราไว้ 10 บาท
15 มีนาคม พ.ศ. 2537 บริษัทได้จดทะเบียนแปรสภาพเป็นบริษัท มหาชน จำกัด ในชื่อ “บริษัท จรัญประกันภัย จำกัด (มหาชน)” ทะเบียนเลขที่ บมจ. 327
พ.ศ. 2549 บริษัทได้รับ “รางวัลเกียรติยศบริษัทประกันวินาศภัยที่มีการพัฒนาการบริหารงานดีเด่น อันดับ 3” จากสำนักงานคณะกรรมการกำกับและส่งเสริมการประกอบธุรกิจประกันภัย
พ.ศ. 2558 บริษัทได้เพิ่มทุนจดทะเบียน เป็น 120 ล้านบาท ซึ่งประกอบด้วยหุ้นสามัญ 12 ล้านหุ้น มูลค่าที่ตราไว้หุ้นละ 10 บาท
ลักษณะธุรกิจ

บริษัท จรัญประกันภัย จำกัด (มหาชน) ประกอบธุรกิจหลัก แบ่งได้เป็น 2 ส่วน ดังต่อไปนี้
ลักษณะธุรกิจ > ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท โดยแบ่งเป็น
การรับประกันโดยตรง เป็นการรับประกันภัยผ่านตัวแทนนายหน้า บุคคลธรรมดา นายหน้านิติบุคคล สถาบันการเงิน และลูกค้าโดยตรง
การรับประกันต่อจากบริษัทประกันวินาศภัยอื่น ๆ
บริษัทฯ ดำเนินธุรกิจรับประกันวินาศภัยตามประเภทการรับประกันภัยหลัก 4 ประเภท ได้แก่
การประกันอัคคีภัย เป็นการรับประกันภัยสิ่งปลูกสร้าง (ไม่รวมฐานราก) ที่อยู่อาศัย อาคาร บ้าน ทาวน์เฮาส์ ตึกแถว อาคารพณิชย์ โรงงาน และ/หรือ ทรัพย์สินภายในสิ่งปลูกสร้าง สต๊อกสินค้า เฟอร์นิเจอร์ ตลอดจนเครื่องจักร และอุปกรณ์ต่าง ๆ
การประกันภัยทางทะเลและลอจิสติกส์ เป็นการรับประกันภัยขนส่งสินค้าระหว่างประเทศ และภายในประเทศ โดยทางเดินเรือทะเล และการขนส่งทางบกโดยรถยนต์ รถไฟ ตลอดจนการขนส่งสินค้าทางเครื่องบิน ซึ่งจะให้ความคุ้มครองความสูญเสียหรือความเสียหายที่เกิดขึ้นกับสินค้าที่เอาประกันภัยในระหว่างการขนส่งที่นำเข้าในประเทศ และส่งออกต่างประเทศที่เกิดความเสียหายจากภัยทางทะเล ความเสียหายจากภัยธรรมชาติต่าง ๆ และยังให้ความคุ้มครองพิเศษอื่น ๆ เพิ่มเติม เช่น การลักขโมย ภัยสงคราม การจลาจล การนัดหยุดงาน เป็นต้น
การประกันภัยเบ็ดเตล็ด เป็นการประกันภัยประเภทหนึ่งของการประกันวินาศภัย ซึ่งให้ความคุ้มครองต่อความสูญเสีย และความเสียหายอันเนื่องมาจากภัยอื่น ๆ ที่อยู่นอกเหนือจากความคุ้มครองของการประกันอัคคีภัย การประกันภัยรถยนต์ และการประกันภัยทางทะเลและขนส่ง โดยแบ่งประเภทการรับประกันภัยต่าง ๆ
การประกันภัยรถยนต์ เป็นการรับประกันความเสี่ยงภัยของการใช้รถยนต์ โดยให้ความคุ้มครอง การสูญหาย และความเสียหายของตัวรถ อุปกรณ์ประจำรถถูกลักขโมย ความสูญเสียต่อชีวิตและทรัพย์สินของผู้ขับขี่และผู้โดยสารในรถ ความสูญเสียต่อชีวิตและทรัพย์สินของบุคคลภายนอก รวมทั้งความคุ้มครองพิเศษอื่น ๆ เช่น การประกันตัวผู้ขับขี่ในคดีอาญา เป็นต้น
ลักษณะธุรกิจ > ด้านการลงทุน

บริษัทประกันวินาศภัยสามารถนำเงินสดคงเหลือไปลงทุนหรือแสวงหาผลตอบแทน เพื่อเป็นรายได้สำคัญอีกทางหนึ่งให้แก่บริษัทฯ โดยการเลือกลงทุนต้องพิจารณาให้เหมาะสมกับระดับความเสี่ยงที่บริษัทฯ ยอมรับได้ และมีสภาพคล่องในการเปลี่ยนสินทรัพย์ลงทุนเป็นเงินสดสำหรับส่วนที่บริษัทฯ ต้องใช้ในอนาคตอย่างเพียงพอ พร้อมทั้งต้องปฏิบัติตามประเภท สัดส่วน และเงื่อนไขที่กฎหมายกำหนดอย่างเคร่งครัด ภายใต้ข้อกำหนดว่าด้วยการลงทุนตามประกาศคณะกรรมการกำกับและส่งเสริมการประกอบธุรกิจประกันภัย เรื่อง การลงทุนประกอบธุรกิจอื่นของบริษัทประกันวินาศภัย (ฉบับที่ 2) พ.ศ. 2558 การให้กู้ยืมเงิน การลงทุนในหลักทรัพย์ ตั๋วแลกเงิน พันธบัตร หุ้นสามัญ หุ้นกู้ รวมทั้งการฝากเงินในธนาคาร
รายนามประธานกรรมการ

โสภณ กล้วยไม้ ณ อยุธยา (พ.ศ. 2551 - ปัจจุบัน)
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | นาย สุกิจ จรัญวาศน์ | 2,171,944 | 18.10% |
| 2 | นาย วิเชียร ศรีมุนินทร์นิมิต | 1,089,700 | 9.08% |
| 3 | นาย กิตติพงศ์ จรัญวาศน์ | 718,100 | 5.98% |
| 4 | นาย กิตติ จรัญวาศน์ | 692,000 | 5.77% |
| 5 | บริษัท กรุงเทพประกันภัย จำกัด (มหาชน) | 578,000 | 4.82% |
| 6 | นาย สิทธิชัย เกื้อเกียรติงาม | 570,000 | 4.75% |
| 7 | นาง เอลิซาเบธ์ จรัญวาศน์ | 467,200 | 3.89% |
| 8 | นาย นิพนธ์ จรัญวาศน์ | 412,800 | 3.44% |
| 9 | น.ส. วีรดา เกื้อเกียรติงาม | 400,000 | 3.33% |
| 10 | บริษัท ไทยเอ็นวีดีอาร์ จำกัด | 239,200 | 1.99% |
ทางพิเศษเฉลิมมหานคร

|  ทางพิเศษเฉลิมมหานคร |
| --- | --- |
ระบบทางด่วนขั้นที่ 1
ทางพิเศษเฉลิมมหานคร (สีแดง)

ข้อมูลของเส้นทาง
ความยาว: 27.1 กิโลเมตร (16.8 ไมล์)
มีขึ้นเมื่อ: พ.ศ. 2524–ปัจจุบัน
สายดินแดง–ท่าเรือ
ความยาว: 8.9 กิโลเมตร (5.5 ไมล์)
ปลายทางทิศเหนือ:   ทางยกระดับอุตราภิมุข / ถนนวิภาวดีรังสิต ใน เขตดินแดง
ทางแยก ที่สำคัญ:  ทางพิเศษศรีรัช ใน เขตราชเทวี
ปลายทางทิศใต้:  ทางแยกต่างระดับท่าเรือ ใน เขตคลองเตย
สายท่าเรือ–บางนา
ความยาว: 7.9 กิโลเมตร (4.9 ไมล์)
ปลายทางทิศตะวันตก:  ทางแยกต่างระดับท่าเรือ ใน เขตคลองเตย
ทางแยก ที่สำคัญ:  ทางพิเศษฉลองรัช ใน เขตคลองเตย
ปลายทางทิศตะวันออก:  ถนนเทพรัตน ใน เขตบางนา
สายท่าเรือ–ดาวคะนอง
ความยาว: 10.3 กิโลเมตร (6.4 ไมล์)
ปลายทางทิศตะวันออก:  ทางแยกต่างระดับท่าเรือ ใน เขตคลองเตย
ทางแยก ที่สำคัญ:  ทางพิเศษศรีรัช ใน เขตบางคอแหลม
ปลายทางทิศตะวันตก:  ถนนพระรามที่ 2 ใน เขตจอมทอง
ตำแหน่งที่ตั้ง
ประเทศ: ไทย
เมืองสำคัญ: กรุงเทพมหานคร
 
ระบบทางหลวง
 ทางพิเศษ 
ทางพิเศษเฉลิมมหานคร หรือ ระบบทางด่วนขั้นที่ 1 เป็นทางพิเศษสายแรกของประเทศไทย ก่อสร้างและเปิดให้บริการเมื่อวันที่ 29 ตุลาคม พ.ศ. 2524 โดยการทางพิเศษแห่งประเทศไทย เป็นทางพิเศษที่เชื่อมการคมนาคมขนส่งระหว่างภาคต่าง ๆ ของประเทศเข้าด้วยกัน โดยไม่ต้องเดินทางผ่านการจราจรหนาแน่นในใจกลางกรุงเทพมหานคร ช่วยลดปริมาณการจราจรที่คับคั่งบนถนนระดับดิน รวมทั้งช่วยให้การขนส่งสินค้าระหว่างท่าเรือคลองเตยกับภาคต่าง ๆ ให้เป็นไปด้วยความสะดวกและรวดเร็ว มีระยะทางทั้งสิ้น 27.1 กิโลเมตร
รายละเอียดของเส้นทาง

ทางพิเศษเฉลิมมหานครมีจำนวน 3 เส้นทาง มีจุดเริ่มต้นทางฝั่งทิศเหนือ ทิศตะวันออก และทิศตะวันตก เชื่อมต่อกันที่ทางแยกต่างระดับท่าเรือ ระยะทางรวม 27.1 กิโลเมตร ประกอบด้วย สายดินแดง–ท่าเรือ สายบางนา–ท่าเรือ และสายดาวคะนอง–ท่าเรือ
รายละเอียดของเส้นทาง > สายดินแดง–ท่าเรือ

ทางพิเศษสายดินแดง–ท่าเรือ เปิดให้บริการ 29 ตุลาคม พ.ศ. 2524 ระยะทาง 8.9 กิโลเมตร แนวสายทางเริ่มจากปลายถนนวิภาวดีรังสิต มุ่งไปทางทิศใต้ ผ่านทางแยกต่างระดับมักกะสัน ผ่านถนนสุขุมวิท ช่วงนี้เป็นทางยกระดับขนาด 6 ช่องจราจร และเป็นทางระดับดินตั้งแต่ถนนสุขุมวิทถึงถนนพระรามที่ 4 และเป็นทางยกระดับอีกครั้งในช่วงถนนพระรามที่ 4 ถึงทางแยกต่างระดับท่าเรือ เชื่อมต่อกับทางพิเศษสายดาวคะนอง–ท่าเรือ ทางพิเศษสายนี้ประกอบด้วยด่านเก็บค่าผ่านทางจำนวน 7 ด่านคือ ด่านดินแดง, ด่านเพชรบุรี, ด่านสุขุมวิท, ด่านลุมพินี (กำลังก่อสร้าง), ด่านพระรามสี่ 1, ด่านเลียบแม่น้ำ และด่านท่าเรือ 1 โดยด่านลุมพินีเชื่อมต่อโดยตรงกับโครงการวัน แบงค็อก
รายละเอียดของเส้นทาง > สายท่าเรือ–บางนา

ทางพิเศษสายท่าเรือ–บางนา เปิดให้บริการ 17 มกราคม พ.ศ. 2526 ระยะทาง 7.9 กิโลเมตร แนวสายทางเริ่มจากปลายถนนเทพรัตน บริเวณทางแยกบางนา แล้วมุ่งไปทางทิศตะวันตก ผ่านจุดตัดทางพิเศษฉลองรัชที่ทางแยกต่างระดับสุขุมวิท ช่วงนี้เป็นทางระดับดินขนาด 6 ช่องจราจร และเป็นทางยกระดับตั้งแต่ทางแยกต่างระดับสุขุมวิท 50 ถึงทางแยกต่างระดับท่าเรือ ทางพิเศษสายนี้ประกอบด้วยด่านเก็บค่าผ่านทางจำนวน 4 ด่านคือ ด่านท่าเรือ 2, ด่านอาจณรงค์, ด่านสุขุมวิท 62 และด่านบางนา
รายละเอียดของเส้นทาง > สายท่าเรือ–ดาวคะนอง

ทางพิเศษสายท่าเรือ–ดาวคะนอง เปิดให้บริการ 5 ธันวาคม พ.ศ. 2530 ระยะทาง 10.3 กิโลเมตร แนวสายทางเริ่มจากทางแยกต่างระดับท่าเรือ มีถนนรัชดาภิเษก กับ ถนนพระรามที่ 3 คู่ขนานไปตามทางด่วน ผ่านทางแยกต่างระดับบางโคล่ ข้ามแม่น้ำเจ้าพระยาที่สะพานพระราม 9 ช่วงนี้เป็นทางยกระดับขนาด 6 ช่องจราจร และลดช่องจราจรเหลือ 4 ช่อง ตั้งแต่สะพานพระราม 9 และสิ้นสุดที่ถนนพระรามที่ 2 ทางพิเศษสายนี้ประกอบด้วยด่านเก็บค่าผ่านทางจำนวน 5 ด่านคือ ด่านสาธุประดิษฐ์ 1, ด่านสาธุประดิษฐ์ 2, ด่านพระราม 3, ด่านสุขสวัสดิ์ และด่านดาวคะนอง
รายชื่อทางแยกและทางต่างระดับ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ดินแดง–บางนา
| กรุงเทพมหานคร | 0+000 | แยกดินแดง | เชื่อมต่อจาก:  ถนนวิภาวดีรังสิต ไป สุทธิสาร, ดอนเมือง และ  ทางยกระดับอุตราภิมุข ไปดอนเมือง, รังสิต | เชื่อมต่อจาก:  ถนนวิภาวดีรังสิต ไป สุทธิสาร, ดอนเมือง และ  ทางยกระดับอุตราภิมุข ไปดอนเมือง, รังสิต |  |
| กรุงเทพมหานคร | 0+000 | แยกดินแดง | ถนนดินแดง ไป แยกประชาสงเคราะห์                 | ถนนดินแดง ไป แยกสามเหลี่ยมดินแดง |  |
| กรุงเทพมหานคร | 2+200 | ต่างระดับมักกะสัน |  ทางพิเศษศรีรัช ไป อโศก, พระราม 9, ท่าอากาศยานสุวรรณภูมิ  |  ทางพิเศษศรีรัช ไป อนุสาวรีย์ชัยสมรภูมิ, แจ้งวัฒนะ, ดาวคะนอง |  |
| กรุงเทพมหานคร | 3+700 | แยกทางด่วนเพชรบุรี | ถนนเพชรบุรีตัดใหม่ ไป แยกอโศก-เพชร                 | ถนนเพชรบุรีตัดใหม่ ไป แยกประตูน้ำ |  |
| กรุงเทพมหานคร | 4+450 | แยกทางด่วนเพลินจิต |  ถนนสุขุมวิท ไป นานา, เอกมัย                 | ถนนเพลินจิต ไป แยกเพลินจิต |  |
| กรุงเทพมหานคร | 6+650 | แยกทางด่วนพระราม 4 | ถนนพระรามที่ 4 ไป คลองเตย                 | ถนนพระรามที่ 4 ไป สามย่าน, หัวลำโพง |  |
| กรุงเทพมหานคร | 7+400 | ต่างระดับท่าเรือ | ไม่มี  |  ทางพิเศษเฉลิมมหานคร ไป บางโคล่, ดาวคะนอง |  |
| กรุงเทพมหานคร | 7+400 | ต่างระดับท่าเรือ | ตรงไป:  ทางพิเศษเฉลิมมหานคร ไป ท่าเรือ, บางนา | ตรงไป:  ทางพิเศษเฉลิมมหานคร ไป ท่าเรือ, บางนา |  |
| กรุงเทพมหานคร | 10+750 | แยกทางด่วนท่าเรือ | ถนนเกษมราษฎร์ ไป ท่าเรือคลองเตย                 | ถนนเกษมราษฎร์ ไป แยกศุลกากร |  |
| กรุงเทพมหานคร | 14+250 | ต่างระดับอาจณรงค์ | ไม่มี  |  ทางพิเศษสาย S1 ไป บรรจบทางพิเศษบูรพาวิถี, ท่าอากาศยานสุวรรณภูมิ, ชลบุรี |  |
| กรุงเทพมหานคร | 14+250 | ต่างระดับอาจณรงค์ | ไม่มี  |  ทางพิเศษฉลองรัช ไป คลองตัน, พระราม 9, รามอินทรา |  |
| กรุงเทพมหานคร | 17+950 | แยกบางนา |  ถนนสุขุมวิท ไป สำโรง, สมุทรปราการ  |  ถนนสุขุมวิท ไป อุดมสุข, พระโขนง |  |
| กรุงเทพมหานคร | 17+950 | แยกบางนา | ตรงไป:  ถนนเทพรัตน ไป ท่าอากาศยานสุวรรณภูมิ, ชลบุรี | ตรงไป:  ถนนเทพรัตน ไป ท่าอากาศยานสุวรรณภูมิ, ชลบุรี |  |
 ท่าเรือ–ดาวคะนอง
| กรุงเทพมหานคร | 0+000 | ต่างระดับท่าเรือ |  ทางพิเศษเฉลิมมหานคร ไป พระรามที่ 4, ดินแดง                 |  ทางพิเศษเฉลิมมหานคร ไป ท่าเรือ, บางนา |  |
| กรุงเทพมหานคร | 23+150 | แยกทางด่วนสาธุประดิษฐ์ | ถนนสาธุประดิษฐ์ ไป ถนนจันทน์                 | ถนนสาธุประดิษฐ์ ไป ถนนพระรามที่ 3 |  |
| กรุงเทพมหานคร | 24+000 | ต่างระดับบางโคล่ | เชื่อมต่อจาก:  ทางพิเศษสายพระราม 3-ดาวคะนอง-วงแหวนรอบนอกตะวันตก จาก สมุทรสาคร | เชื่อมต่อจาก:  ทางพิเศษสายพระราม 3-ดาวคะนอง-วงแหวนรอบนอกตะวันตก จาก สมุทรสาคร |  |
| กรุงเทพมหานคร | 24+000 | ต่างระดับบางโคล่ |  ทางพิเศษศรีรัช ไป พระราม 9, แจ้งวัฒนะ                 | ไม่มี |  |
| กรุงเทพมหานคร | 25+425 | สะพานพระราม 9 ข้ามแม่น้ำเจ้าพระยา | สะพานพระราม 9 ข้ามแม่น้ำเจ้าพระยา | สะพานพระราม 9 ข้ามแม่น้ำเจ้าพระยา | สะพานพระราม 9 ข้ามแม่น้ำเจ้าพระยา |
| กรุงเทพมหานคร | 27+000 | ต่างระดับสุขสวัสดิ์ |  ถนนสุขสวัสดิ์ ไป ดาวคะนอง                 |  ถนนสุขสวัสดิ์ ไป พระประแดง |  |
| กรุงเทพมหานคร | 31+000 | ต่างระดับดาวคะนอง |  ถนนพระรามที่ 2 ไป สมุทรสาคร  |  ถนนพระรามที่ 2 ไป แยกบางปะแก้ว, ดาวคะนอง |  |
      สะพาน              กำลังก่อสร้างหรือโครงการในอนาคต
การก่อสร้าง

เมื่อเปิดใช้ทางพิเศษเฉลิมมหานครแล้ว ได้มีการปรับจุดขึ้น-ลง และด่านเก็บเงินเพิ่มเติมในภายหลังดังนี้
27 พฤศจิกายน พ.ศ. 2531 เพิ่มทางขึ้น-ลงถนนพระราม 4 ให้สามารถขึ้นจากจุดนี้ไปลงที่ดินแดงได้ โดยมีด่านเก็บเงินที่เพิ่มขึ้นมาคือ ด่านพระราม 4 (2)
8 กรกฎาคม 2536 รายงานประจำปี 2536 - 2537 การทางพิเศษแห่งประเทศไทย หน้า 90 - 98 ซึ่งมีนายสุขวิช รังสิตพล เป็นผู้ว่าการการทางพิเศษแห่งประเทศไทย มีความรายละเอียดว่า คณะกรรมการการทางพิเศษแห่งประเทศไทย ได้มีมติเมื่อวันที่ 8 กรกฎาคม 2536 ให้เร่งดำเนินการปรับปรุงทางขึ้น - ลง ทางด่วนขั้นที่ 1 และคณะรัฐมนตรีรัฐบาลนายกรัฐมนตรีชวน 1 ได้มีมติเห็นชอบให้การทางพิเศษแห่งประเทศไทย ดำเนินการปรับปรุงแก้ไขทางขึ้น - ลง เพิ่มเติมสำหรับทางด่วนขั้นที่ 1 บริเวณถนนเพชรบุรี ถนนสุขุมวิท และบริเวณแยกต่างระดับคลองเตย
2 กันยายน พ.ศ. 2536 ได้เพิ่มทางต่างระดับมักกะสัน เพื่อเชื่อมต่อกับทางพิเศษศรีรัช
15 สิงหาคม พ.ศ. 2538 ยกเลิกด่านพระราม 3 เนื่องจากมีการก่อสร้างทางพิเศษศรีรัช ช่วงพญาไท-บางโคล่ ภายหลังเมื่อทางพิเศษศรีรัชช่วงนี้เปิดให้บริการแล้ว ด่านพระราม 3 ได้เปิดบริการตามปกติ แต่ปรับเส้นทางขึ้น จากเดิมขึ้นแล้วไปบางนา-ดินแดงได้ เปลี่ยนเป็นขึ้นแล้วไปแจ้งวัฒนะ ด่านพระราม 3 จึงขึ้นกับทางพิเศษศรีรัชตั้งแต่นั้นเป็นต้นมา
6 ตุลาคม พ.ศ. 2539 เพิ่มด่านอาจณรงค์ 1 สำหรับรับรถที่มาจากทางพิเศษฉลองรัช ที่จะเข้าทางพิเศษเฉลิมมหานคร เพื่อไปบางนา-ดาวคะนอง-ดินแดง
29 มิถุนายน พ.ศ. 2542 เพิ่มทางเชื่อมต่อระหว่างทางยกระดับอุตราภิมุข กับทางพิเศษศรีรัช บริเวณดินแดง - มักกะสัน โดยมีด่านเก็บเงินที่เพิ่มขึ้นมาคือ ด่านดินแดง 1
15 มิถุนายน พ.ศ. 2548 เพิ่มทางเชื่อมระหว่างทางด่วนขั้นที่ 3 สายใต้ กับทางด่วนเฉลิมมหานคร โดยมีด่านเก็บเงินที่เพิ่มขึ้นมาคือ ด่านบางจาก
8 ตุลาคม พ.ศ. 2557 เพิ่มทางขึ้น รับรถที่มาจากถนนทางรถไฟสายปากน้ำ และทางลงซอยสุขุมวิท 50 โดยมีด่านเก็บเงินที่เพิ่มขึ้นมาคือ ด่านอาจณรงค์ 3
11 กรกฎาคม 2567 เพิ่มทางขึ้น-ลงถนนวิทยุ และเชื่อมต่อกับโครงการ วัน แบงค็อก โดยมีด่านเก็บเงินที่เพิ่มขึ้นมาคือ ด่านลุมพินี
ตารางค่าธรรมเนียมผ่านทาง

นี่คืออัตราค่าผ่านทางของทางพิเศษเฉลิมมหานคร อัตราค่าผ่านทางเป็นสกุลเงินบาท
| 0 | 1 | 2 | 3 |
| --- | --- | --- | --- |
 บางนา - ดินแดง
| ด่านเก็บค่าผ่านทางพิเศษ | 4 ล้อ (บาท/คัน) | 6-10 ล้อ (บาท/คัน) | 10 ล้อขึ้นไป (บาท/คัน) |
| บางนา Bangna | 50 | 75 | 110 |
| บางจาก (S1) Bangchak (S1) | 5 | 10 | 20 |
| สุขุมวิท 62 Sukhumvit 62 | 50 | 75 | 110 |
| อาจณรงค์ (บางนา) At Narong (Bangna) | 25 | 50 | 85 |
| อาจณรงค์ At Narong | 50 | 75 | 110 |
| ท่าเรือ Port | 50 | 75 | 110 |
| พระรามที่ 4 Rama IV | 50 | 75 | 110 |
| ลุมพินี Lumphini | 50 | 75 | 110 |
| สุขุมวิท Sukhumvit | 50 | 75 | 110 |
| เพชรบุรี Petchburi | 50 | 75 | 110 |
| ดินแดง Dindeang | 50 | 75 | 110 |
 ท่าเรือ - ดาวคะนอง
| ด่านเก็บค่าผ่านทางพิเศษ | 4 ล้อ (บาท/คัน) | 6-10 ล้อ (บาท/คัน) | 10 ล้อขึ้นไป (บาท/คัน) |
| เลียบแม่น้ำ River Side | 50 | 75 | 110 |
| สาธุประดิษฐ์ Sathupradit | 50 | 75 | 110 |
| พระรามที่ 3 Rama III | 50 | 75 | 110 |
| สุขสวัสดิ์ Suksawat | 50 | 75 | 110 |
| ดาวคะนอง Dao Khanong | 50 | 75 | 110 |
แหล่งข้อมูลอื่น

การทางพิเศษแห่งประเทศไทย เก็บถาวร 2015-05-02 ที่ เวย์แบ็กแมชชีน
จุดเริ่มต้นของทางพิเศษเฉลิมมหานคร สายดินแดง - ท่าเรือ บริเวณปลายถนนวิภาวดีรังสิต ผ่านทางแยกต่างระดับมักกะสัน
ทางพิเศษเฉลิมมหานครช่วงที่เป็นทางระดับดิน
ซูเปอร์ แหบ-แสบ-สะบัด

| ซูเปอร์ แหบ-แสบ-สะบัด |
| --- | --- |

กำกับ: พิสุทธิ์ แพร่แสงเอี่ยม
เขียนบท: พิสุทธิ์ แพร่แสงเอี่ยม
อำนวยการสร้าง: เกรียงไกร เชษฐโชติศักดิ์   สุรชัย เชษฐโชติศักดิ์
นักแสดงนำ: รัฐภูมิ โตคงทรัพย์   เกียรติศักดิ์ อุดมนาค  ณปภัช วัฒนากมลวุฒิ  อชิตะ สิกขมานา  จันทร์เพ็ญ คงประกอบ  เนาวรัตน์ ยุกตะนันท์  ศรีพรรณ ชื่นชมบูรณ์  ศิริพร อยู่ยอด  ปฐมพงศ์ สมบัติพิบูลย์
กำกับภาพ: ไพบูลย์ ภู่ประดับ
ดนตรีประกอบ: บานาน่า โบ๊ต   ไจแอ็นท เวฟ
ผู้จัดจำหน่าย: อาร์ เอส.ฟิล์ม แอนด์ ดิสทริบิวชั่น 
วันฉาย: 25 ธันวาคม พ.ศ. 2551 
ประเทศ: ประเทศไทย
ภาษา: ภาษาไทย
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
Super แหบ-แสบ-สะบัด เป็นภาพยนตร์ไทย ออกฉายเมื่อวันที่ 25 ธันวาคม พ.ศ. 2551 จัดจำหน่ายโดย อาร์ เอส.ฟิล์ม แอนด์ ดิสทริบิวชั่น  กำกับโดย พิสุทธิ์ แพร่แสงเอี่ยม นำแสดงโดย รัฐภูมิ โตคงทรัพย์, เกียรติศักดิ์ อุดมนาค, คุณัชญา ชัยรัตน์, อชิตะ สิกขมานา, จันทร์เพ็ญ คงประกอบ, เนาวรัตน์ ยุกตะนันท์, ศรีพรรณ ชื่นชมบูรณ์, ศิริพร อยู่ยอด และ ปฐมพงศ์ สมบัติพิบูลย์
ภาพยนตร์เรื่องนี้มีเพลงประกอบเป็นส่วนดำเนินเรื่องอยู่หลายตอน จึงมีการเขียนเพลงใหม่ ในการดูแลของ  “บานาน่า โบ้ต” ได้แก่เพลง “ได้มารักเธอ”, “Touch My Heart”, “เธอเป็น...แรงบันดาลใจ” และ “จัดให้”
แหล่งข้อมูลอื่น

ซูเปอร์ แหบ-แสบ-สะบัด (2008) ที่สยามโซน
สโมสรฟุตบอลนรา ยูไนเต็ด

สโมสรฟุตบอลนรา ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดนราธิวาส ปัจจุบันเล่นในไทยลีก 3 โซนภาคใต้
ประวัติสโมสรนรา ยูไนเต็ด > ประวัติฟุตบอลของจังหวัดนราธิวาสในอดีต

หากพูดถึงทีมฟุตบอล นราธิวาส แฟนบอลอาวุโสหลายคนในยุคนั้น อาจจะเฉยๆ น้อยคนนักที่จะประหวั่นพรั่นพรึงถึงพิษสงและความน่ากลัวของทีมชายแดนใต้ทีมนี้ แม้กระทั่งในภาคใต้เอง ทีมนี้...ก็อยู่ภายใต้ร่มของยักษ์ใหญ่ในอดีต อย่าง นครศรี, ตรัง, กระบี่, สตูล,สุราษฏร์ธานี, พังงา และสงขลา แม้กระทั่งปัตตานี ที่สับเปลี่ยนหมุนเวียน ขึ้นมาครองความยิ่งใหญ่ โดยตลอดในยุคที่กีฬาแห่งชาติ ได้ชื่อว่าเป็นกีฬาเขต จะเห็นได้ว่าในยุค 60-70 นราธิวาส ไม่เคยเฉียดสัมผัสตำแหน่งแชมป์บอลโล่พระราชทานฯ เลยแม้แต่ครั้งเดียว เป็นเครื่องตอกย้ำความจริงข้อนี้ได้เป็นอย่างดี 
มีบ้างที่หักปากกาเซียน ในยุคของผู้บริหารทีมจากยี่งอ เป๊าะนิอาแซ ที่นำนรา ไปแข่งกีฬาเขต และยามาฮ่าไทยแลนด์คัพ รอบสุดท้ายที่กทม.ในยุค 80 โดยได้โค้ชอดีตทีมชาติ คุณ แก้ว โตอติเทพ จากสโมสรราชวิถี เข้ามาช่วยให้นักเตะนรามีพัฒนาการที่ดีขึ้น
ต่อมาในยุค 90 เมื่อขั้วอำนาจถูกย้ายฝั่งไปที่ อ.สุไหงโก-ลก ฟุตบอลนราก็วงเวียนอยู่แค่ระดับภาคใต้ตอนล่างและรัฐทางตอนเหนือของประเทศมาเลเซียเท่านั้น กระทั่งจุดเปลี่ยน ทำให้นราธิวาส เริ่มเห็นแสงสว่างรำไรที่ปลายอุโมงค์แห่งความฝัน นั่นก็คือ ในระหว่างปี 97-99 ทีมฟุตบอลของโรงเรียนนราสิกขาลัย ในนามทีม มาโซบาติก โดยการนำของ อ.นิมิตร ลิ่วตระกูล ประกาศศักดาความยิ่งใหญ่คับจังหวัด ด้วยการคว้าถ้วยรางวัลมาทั่วหล้า และนักเตะยุคนั้น ได้กระจายไปเล่นในสโมสรต่างๆทั่วภาคใต้ อีกทั้งยังมีโอกาสเป็นตัวแทนเขต เข้าร่วมแข่งกีฬาเยาวชนแห่งชาติรอบสุดท้าย ก่อนสร้างผลงานได้อย่างน่าพอใจ